ข้อบัญญัติองค์การบริหารส่วนตำบลท่าสายลวดเรื่องการควบคุมกิจการที่เป็นอันตรายต่อสุขภาพพ.ศ.๒๕๕๙[๑] โดยที่เป็นการสมควรให้มีข้อบัญญัติองค์การบริหารส่วนตำบลท่าสายลวดว่าด้วยการกิจการที่เป็นอันตรายต่อสุขภาพอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๓๒ มาตรา ๓๓ มาตรา ๕๔ มาตรา ๕๕ มาตรา ๕๘มาตรา ๖๓ และมาตรา ๖๕ พระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลท่าสายลวดโดยความเห็นชอบจากสภาองค์การบริหารส่วนตำบลท่าสายลวดและนายอำเภอแม่สอดจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าสายลวด เรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๙ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลท่าสายลวดตั้งแต่วันที่ได้ประกาศไว้โดยเปิดเผย ณสำนักงานองค์การบริหารส่วนตำบลท่าสายลวดแล้วเจ็ดวันข้อ ๓ ให้ยกเลิกข้อบัญญัติองค์การบริหารส่วนตำบลท่าสายลวดเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๐ข้อ ๔ บรรดาข้อบัญญัติ ประกาศระเบียบ หรือคำสั่งอื่นใดในส่วนที่ได้ตราไว้แล้ว ในข้อบัญญัตินี้หรือซึ่งขัดแย้งกับข้อบัญญัตินี้ให้ใช้ข้อบัญญัตินี้แทนข้อ ๕ ในข้อบัญญัตินี้สถานประกอบกิจการ หมายความว่าสถานที่ที่ใช้ในการประกอบกิจการที่เป็นอันตรายต่อสุขภาพตามประกาศกระทรวงสาธารณสุขที่ออกตามความในมาตรา๓๑ แห่งพระราชบัญญัติ การสาธารณสุข พ.ศ. ๒๕๓๕ผู้ดำเนินกิจการ หมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบการดำเนินการสถานประกอบการนั้นคนงาน หมายความว่า ผู้ปฏิบัติงานในสถานประกอบกิจการมลพิษทางเสียง หมายความว่าสภาวะทางเสียงอันเกิดจากการประกอบกิจการของสถานประกอบกิจการที่ทำให้เกิดผลกระทบต่อสุขภาพอนามัยของประชาชนมลพิษความสั่นสะเทือน หมายความว่าสภาวะของความสั่นสะเทือนอันเกิดจากการประกอบกิจการของสถานประกอบกิจการที่ทำให้เกิดผลกระทบหรืออาจจะมีผลกระทบต่อสุขภาพอนามัยของประชาชนมลพิษทางอากาศ หมายความว่าสภาวะทางอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของประชาชนมลพิษทางน้ำ หมายความว่าสภาวะของน้ำทิ้งอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของประชาชนอาคาร หมายความว่า ตึก บ้านเรือน โรงงาน โรง เรือนแพคลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอื่นอาจเข้าอยู่หรือเข้าใช้สอยได้เจ้าพนักงานท้องถิ่น หมายความว่า นายกองค์การบริหารส่วนตำบลท่าสายลวดเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ข้อ ๕ ให้นายกองค์การบริหารส่วนตำบลท่าสายลวดรักษาการให้เป็นไปตามข้อบัญญัตินี้และให้มีอำนาจออกกฎ ระเบียบ ข้อบังคับ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ข้อ ๖ ให้กิจการที่เป็นอันตรายต่อสุขภาพดังต่อไปนี้เป็นกิจการที่ต้องมีการควบคุมภายในเขตองค์การบริหารส่วนตำบลท่าสายลวด(๑) กิจการที่เกี่ยวกับสัตว์เลี้ยง(๑.๑) การเพาะพันธุ์ เลี้ยง และการอนุบาลสัตว์ทุกชนิด(๑.๒) การประกอบกิจการเลี้ยง รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้นทั้งนี้ไม่ว่าจะมีการเรียกเก็บค่าดูหรือค่าบริการในทางตรงหรือทางอ้อมหรือไม่ก็ตาม(๒) กิจการที่เกี่ยวกับสัตว์และผลิตภัณฑ์(๒.๑) การฆ่า หรือชำแหละสัตว์ยกเว้นในสถานที่จำหน่ายอาหาร การเร่ขาย การขายในตลาด(๒.๒) การหมัก ฟอก ตาก หรือสะสมหนังสัตว์ ขนสัตว์(๒.๓) การสะสม กระดูกหรือชิ้นส่วนสัตว์ที่ยังมิได้แปรรูป(๒.๔) การเคี่ยวหนัง เอ็น หรือไขสัตว์(๒.๕) การผลิตสิ่งของเครื่องใช้หรือผลิตภัณฑ์อื่น ๆจากเปลือก กระดอง กระดูก เขา หนัง ขนสัตว์หรือส่วนอื่น ๆ ของสัตว์ด้วยการต้ม นึ่งตาก เผาหรือกรรมวิธีใด ๆ ซึ่งมิใช่เพื่อเป็นอาหาร(๒.๖) การผลิต โม่ ป่น บด ผสม บรรจุ สะสมหรือกระทำอื่นใดต่อสัตว์หรือพืชหรือส่วนหนึ่งส่วนใดของสัตว์หรือพืชเพื่อเป็นอาหารสัตว์หรือส่วนประกอบของอาหารสัตว์(๒.๗) การผลิต แปรรูป สะสม หรือล้างครั่ง(๓) กิจการที่เกี่ยวกับอาหาร เครื่องดื่ม น้ำดื่มยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๓.๑) การผลิต สะสม หรือแบ่งบรรจุ น้ำพริกแกงน้ำพริกปรุงสำเร็จ เต้าเจี้ยว ซีอิ๊ว น้ำจิ้ม หรือซอสปรุงรสชนิดต่าง ๆ(๓.๒) การผลิต สะสม หรือแบ่งบรรจุ อาหารหมัก ดองจากสัตว์ ได้แก่ ปลาร้า ปลาเจ่า กุ้งเจ่า ปลาส้ม ปลาจ่อม แหนม หม่ำ ไส้กรอก กะปิน้ำปลา หอยดอง น้ำเคย น้ำบูดู ไตปลา หรือผลิตภัณฑ์อื่น ๆ ที่คล้ายคลึงกัน(๓.๓) การผลิต สะสม หรือแบ่งบรรจุ อาหารหมัก ดองแช่อิ่ม จากผัก ผลไม้หรือพืชอย่างอื่น(๓.๔) การผลิต สะสม หรือแบ่งบรรจุ อาหารจากพืชหรือสัตวโดยการตาก บด นึ่ง ต้ม ตุ๋น เคี่ยว กวน ฉาบ ทอด อบ รมควัน ปิ้ง ย่าง เผาหรือวิธีอื่นใด(๓.๕) การผลิต สะสม หรือแบ่งบรรจุลูกชิ้น(๓.๖) การผลิต สะสม หรือแบ่งบรรจุ เส้นหมี่ ขนมจีนก๋วยเตี๋ยว เต้าฮวย เต้าหู้ วุ้นเส้น เกี้ยมอี๋ เนื้อสัตว์เทียม หรือผลิตภัณฑ์อื่นๆ ที่คล้ายคลึงกัน(๓.๗) การผลิตบะหมี่ มักกะโรนี สปาเกตตี พาสต้า หรือผลิตภัณฑ์อื่นๆ ที่คล้ายคลึงกัน(๓.๘) การผลิต ขนมปังสด ขนมปังแห้ง จันอับ ขนมเปี๊ยะขนมอบอื่น ๆ(๓.๙) การผลิต สะสม หรือแบ่งบรรจุ น้ำนมหรือผลิตภัณฑ์จากน้ำนมสัตว์(๓.๑๐) การผลิต สะสม หรือแบ่งบรรจุ เนย เนยเทียมเนยผสม ผลิตภัณฑ์เนย ผลิตภัณฑ์เนยเทียม และผลิตภัณฑ์เนยผสม(๓.๑๑) การผลิตไอศกรีม(๓.๑๒) การคั่ว สะสม หรือแบ่งบรรจุกาแฟ(๓.๑๓) การผลิต สะสมหรือแบ่งบรรจุ ใบชาแห้ง ชาผง หรือเครื่องดื่มชนิดผงอื่น ๆ(๓.๑๔) การผลิต สะสม หรือแบ่งบรรจุ เอทิลแอลกอฮอล์สุรา เบียร์ ไวน์ น้ำส้มสายชู ข้าวหมาก น้ำตาลเมา(๓.๑๕) การผลิตน้ำกลั่น น้ำบริโภคน้ำดื่มจากเครื่องจำหน่ายอัตโนมัติ(๓.๑๖) การผลิต สะสม แบ่งบรรจุ หรือขนส่งน้ำแข็ง(๓.๑๗) การผลิต สะสม หรือแบ่งบรรจุ น้ำอัดลม น้ำหวานน้ำโซดา น้ำจากพืชผัก ผลไม้ เครื่องดื่มชนิดต่าง ๆ บรรจุกระป๋องขวดหรือภาชนะอื่นใด(๓.๑๘) การผลิต สะสม หรือแบ่งบรรจุอาหารบรรจุกระป๋อง ขวด หรือภาชนะอื่นใด(๓.๑๙) การผลิต สะสม หรือแบ่งบรรจุ ผงชูรสหรือสารปรุงแต่งอาหาร(๓.๒๐) การผลิต สะสม หรือแบ่งบรรจุ น้ำตาล น้ำเชื่อม(๓.๒๑) การผลิต สะสม หรือแบ่งบรรจุแบะแซ(๓.๒๒) การแกะ ตัดแต่ง ล้างสัตว์น้ำที่ไม่ใช่เป็นส่วนหนึ่งของกิจการห้องเย็น(๓.๒๓) การประกอบกิจการห้องเย็นแช่แข็งอาหาร(๓.๒๔) การเก็บ การถนอมอาหารด้วยเครื่องจักร(๔) กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอางผลิตภัณฑ์ทำความสะอาด(๔.๑) การผลิต การโม่ การบด การผสมการบรรจุยาด้วยเครื่องจักร(๔.๒) การผลิต บรรจุยาสีฟัน แชมพู ผ้าเย็น กระดาษเย็นเครื่องสำอางต่าง ๆ(๔.๓) การผลิต บรรจุสำลี ผลิตภัณฑ์จากสำลี(๔.๔) การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป(๔.๕) การผลิตสบู่ ผงซักฟอก ผลิตภัณฑ์ชำระล้างต่าง ๆ(๕) กิจการที่เกี่ยวกับการเกษตร(๕.๑) การผลิต สะสม หรือแบ่งบรรจุน้ำมันจากพืช(๕.๒)การล้าง อบ รม หรือสะสมยางดิบ(๕.๓) การผลิตหรือแบ่งบรรจุแป้งมันสำปะหลัง แป้งสาคู แป้งจากพืชหรือแป้งอื่น ๆ ในทำนองเดียวกัน(๕.๔) การสีข้าว นวดข้าวด้วยเครื่องจักรหรือแบ่งบรรจุข้าวด้วยวิธีใด ๆ ก็ตาม(๕.๕) การผลิตยาสูบ(๕.๖) การขัด กะเทาะ หรือบดเมล็ดพืช(๕.๗) การผลิต สะสมหรือแบ่งบรรจุปุ๋ยหรือวัสดุที่นำไปผลิตปุ๋ย(๕.๘) การผลิตเส้นใยจากพืช(๕.๙) การตาก สะสม ขนถ่ายผลิตผลของมันสำปะหลังข้าวเปลือก อ้อย ข้าวโพด(๖) กิจการที่เกี่ยวกับโลหะหรือแร่(๖.๑) การผลิตภาชนะ เครื่องประดับ เครื่องมือ อุปกรณ์หรือเครื่องใช้ต่าง ๆ ด้วยโลหะหรือแร่(๖.๒) การถลุงแร่ หลอม หรือหล่อโลหะทุกชนิดยกเว้นกิจการที่ได้รับใบอนุญาตใน (๖.๑)(๖.๓) การกลึง เจาะ เชื่อม ตี ตัด ประสาน รีด อัดโลหะด้วยเครื่องจักร หรือก๊าซ หรือไฟฟ้า ยกเว้นกิจการที่ได้รับอนุญาตใน (๖.๑)(๖.๔) การเคลือบ ชุบโลหะด้วยตะกั่ว สังกะสี ดีบุก โครเมียม นิกเกิลหรือโลหะอื่นใด ยกเว้นกิจการที่ได้รับอนุญาตใน (๖.๑)(๖.๕) การขัด ล้างโลหะด้วยเครื่องจักร หรือสารเคมียกเว้นกิจการที่ได้รับใบอนุญาตใน (๖.๑)(๖.๖) การทำเหมืองแร่ สะสม การแยก การคัดเลือก หรือล้างแร่(๗) กิจการเกี่ยวกับยานยนต์ เครื่องจักรหรือเครื่องกล(๗.๑) การต่อ ประกอบ เคาะ ปะผุ พ่นสี หรือพ่นสารกันสนิมยานยนต์(๗.๒) การผลิตยานยนต์ เครื่องจักร หรือเครื่องกล(๗.๓) การซ่อม การปรับเครื่องยนต์ เครื่องจักร เครื่องกล ระบบไฟฟ้าระบบปรับอากาศ หรืออุปกรณ์ที่เป็นส่วนหนึ่งของยานยนต์ เครื่องจักร หรือเครื่องกล(๗.๔) การประกอบธุรกิจเกี่ยวกับยานยนต์ เครื่องจักรหรือเครื่องกลซึ่งมีไว้บริการหรือจำหน่าย และในการประกอบธุรกิจนั้นมีการซ่อมหรือปรับปรุงยานยนต์เครื่องจักร หรือเครื่องกล ดังกล่าวด้วย(๗.๕) การล้าง ขัดสี เคลือบสี หรืออัดฉีดยานยนต์(๗.๖) การผลิต สะสม จำหน่าย ซ่อม หรืออัดแบตเตอรี่(๗.๗) การจำหน่าย ซ่อม ปะ เชื่อมยางยานยนต์ หรือตั้งศูนย์ถ่วงล้อ(๗.๘) การผลิต ซ่อม ประกอบ หรืออัดผ้าเบรก ผ้าคลัตช์(๗.๙) การสะสม การซ่อมเครื่องกล เครื่องจักรเก่าหรืออุปกรณ์ที่เป็นส่วนประกอบของยานยนต์เครื่องจักร หรือเครื่องกลเก่า(๘) กิจการที่เกี่ยวกับไม้หรือกระดาษ(๘.๑) การผลิตไม้ขีดไฟ(๘.๒) การเลื่อย ซอย ขัด ไส เจาะ ขุดร่อง ทำคิ้วหรือตัดไม้ด้วยเครื่องจักร(๘.๓) การผลิต พ่น ทาสารเคลือบเงา หรือสีแต่งสำเร็จสิ่งของเครื่องใช้หรือผลิตภัณฑ์จากไม้ หวาย ชานอ้อย(๘.๔) การอบไม้(๘.๕) การผลิต สะสม แบ่งบรรจุธูป(๘.๖) การผลิตสิ่งของ เครื่องใช้ เครื่องเขียนหรือผลิตภัณฑ์อื่นใดด้วยกระดาษ(๘.๗) การผลิตกระดาษชนิดต่าง ๆ(๘.๘) การเผาถ่าน หรือสะสมถ่าน(๙) กิจการที่เกี่ยวกับการบริการ(๙.๑) การประกอบกิจการสปาเพื่อสุขภาพเว้นแต่เป็นการให้บริการ ในสถานพยาบาลตามกฎหมายว่าด้วยการพยาบาล(๙.๒) การประกอบกิจการอาบ อบ นวด(๙.๓) การประกอบกิจการนวดเพื่อสุขภาพเว้นแต่เป็นการให้บริการที่ได้รับใบอนุญาตใน (๙.๑)(๙.๔) การประกอบกิจการสถานที่อาบน้ำ อบไอน้ำ อบสมุนไพรเว้นแต่ เป็นการให้บริการที่ได้รับใบอนุญาตใน (๙.๑)หรือในสถานพยาบาลตามกฎหมายว่าด้วยการพยาบาล(๙.๕) การประกอบกิจการโรงแรมสถานที่พักที่มิใช่โรงแรมที่จัดไว้เพื่อให้บริการพักชั่วคราวสำหรับคนเดินทางหรือบุคคลอื่นใดโดยมีค่าตอบแทนหรือกิจการอื่นในทำนองเดียวกัน(๙.๖) การประกอบกิจการหอพัก อาคารชุดให้เช่า ห้องเช่าหรือห้องแบ่งเช่า หรือกิจการอื่นในทำนองเดียวกัน(๙.๗) การประกอบกิจการโรงมหรสพ(๙.๘) การจัดให้มีมหรสพ การแสดงดนตรี เต้นรำ รำวงรองเง็ง ดิสโกเทก คาราโอเกะ หรือตู้เพลง หรือการแสดงอื่น ๆ ในทำนองเดียวกัน(๙.๙) การประกอบกิจการสระว่ายน้ำ หรือกิจการอื่น ๆในทำนองเดียวกัน เว้นแต่เป็นการให้บริการที่ได้รับใบอนุญาตใน (๙.๑)(๙.๑๐) การประกอบกิจการการเล่นสเกต หรือโรลเลอร์เบลดหรือการเล่นอื่น ๆ ในทำนองเดียวกัน(๙.๑๑) การประกอบการกิจการเสริมสวย หรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๙.๑๒) การประกอบกิจการสถานที่ออกกำลังกาย(๙.๑๓) การประกอบกิจการให้บริการควบคุมน้ำหนัก(๙.๑๔) การประกอบกิจการสวนสนุก โบว์ลิ่ง หรือตู้เกม(๙.๑๕) การประกอบกิจการให้บริการคอมพิวเตอร์(๙.๑๖) การประกอบกิจการสนามกอล์ฟ หรือสนามฝึกซ้อมกอล์ฟ(๙.๑๗) การประกอบกิจการห้องปฏิบัติการทางการแพทย์การสาธารณสุข วิทยาศาสตร์หรือสิ่งแวดล้อม(๙.๑๘) การประกอบกิจการสักผิวหนังหรือเจาะส่วนใดส่วนหนึ่งของร่างกาย(๙.๑๙)การประกอบกิจการให้บริการเลี้ยงและดูแลเด็กที่บ้านของผู้รับบริการ(๙.๒๐) การประกอบกิจการให้บริการเลี้ยงและดูแลผู้สูงอายุที่บ้านของผู้รับบริการ(๙.๒๑) การประกอบกิจการให้บริการสปา อาบน้ำ ตัดขนรับเลี้ยงหรือรับฝากสัตว์ชั่วคราว(๑๐) กิจการที่เกี่ยวกับสิ่งทอ(๑๐.๑) การปั่นด้าย กรอด้าย ทอผ้าด้วยเครื่องจักรหรือทอผ้าด้วยกี่กระตุก(๑๐.๒) การสะสมปอ ป่าน ฝ้าย นุ่น หรือใยสังเคราะห์(๑๐.๓) การปั่นฝ้าย นุ่น ใยสังเคราะห์ด้วยเครื่องจักร(๑๐.๔) การทอเสื่อ กระสอบ พรม หรือสิ่งทออื่น ๆด้วยเครื่องจักร(๑๐.๕) การเย็บ ปักผ้า หรือสิ่งทออื่น ๆด้วยเครื่องจักร(๑๐.๖) การพิมพ์ผ้า และสิ่งทออื่น ๆ(๑๐.๗) การซัก อบ รีด อัดกลีบผ้าด้วยเครื่องจักร(๑๐.๘) การย้อม ฟอก กัดสีผ้าหรือสิ่งทออื่น ๆ(๑๑) กิจการที่เกี่ยวกับหิน ดิน ทราย ซีเมนต์หรือวัตถุที่คล้ายคลึง(๑๑.๑) การผลิตภาชนะดินเผาหรือผลิตภัณฑ์ดินเผา(๑๑.๒) การระเบิด โม่ บด หรือย่อยหินด้วยเครื่องจักร(๑๑.๓) การผลิตสิ่งของ เครื่องใช้หรือผลิตภัณฑ์อื่น ๆด้วยซีเมนต์ หรือวัตถุ ที่คล้ายคลึง(๑๑.๔) การสะสม ผสมซีเมนต์ หิน ดิน ทราย วัสดุก่อสร้างรวมทั้งการขุด ตัก ดูด โม่ บด หรือย่อยด้วยเครื่องจักรกระจก หรือวัตถุที่คล้ายคลึงยกเว้นกิจการที่ได้รับใบอนุญาตใน (๑๑.๒)(๑๑.๕) การเจียระไนเพชร พลอย หิน หรือกระจกหรือวัตถุที่คล้ายคลึง(๑๑.๖) การเลื่อย ตัดหรือประดิษฐ์หินเป็นสิ่งของ เครื่องใช้ หรือผลิตภัณฑ์ต่าง ๆ(๑๑.๗) การผลิตชอล์ก ปูนปลาสเตอร์ ปูนขาว ดินสอพองหรือเผาหินปูน(๑๑.๘) การผลิตผลิตภัณฑ์ต่าง ๆที่มีแร่ใยหินเป็นส่วนประกอบหรือส่วนผสม(๑๑.๙) การผลิต ตัด บดกระจกหรือผลิตภัณฑ์แก้ว(๑๑.๑๐) การผลิตกระดาษทราย หรือผ้าทราย(๑๑.๑๑) การผลิตใยแก้ว หรือผลิตภัณฑ์จากใยแก้ว(๑๑.๑๒) การล้าง การขัดด้วยการพ่นทรายลงบนพื้นผิวกระจกแก้ว หิน หรือวัตถุอื่นใด ยกเว้นกิจการที่ได้รับอนุญาตใน (๖.๕)(๑๒) กิจการที่เกี่ยวกับปิโตรเลียม ปิโตรเคมี ถ่านหินถ่านโค้ก และสารเคมีต่าง ๆ(๑๒.๑) การผลิต สะสม บรรจุ หรือขนส่งกรด ด่างสารออกซิไดซ์ หรือสารตัวทำละลาย(๑๒.๒) การผลิต สะสม บรรจุ หรือขนส่งก๊าซ(๑๒.๓) การผลิต สะสม กลั่นหรือขนส่งน้ำมันปิโตรเลียมหรือผลิตภัณฑ์ปิโตรเลียม(๑๒.๔) การผลิต สะสม หรือขนส่งถ่านหิน หรือถ่านโค้ก(๑๒.๕) การพ่นสี ยกเว้นกิจการที่ได้รับใบอนุญาต (๗.๑)(๑๒.๖)การผลิตสิ่งของเครื่องใช้หรือผลิตภัณฑ์ด้วยยางเทียม พลาสติก เซลลูลอยด์เบเกอร์ไลท์ หรือวัตถุที่คล้ายคลึง(๑๒.๗) การโม่ สะสม หรือบดชัน(๑๒.๘) การผลิตสีหรือน้ำมันผสมสี(๑๒.๙) การผลิต การล้างฟิล์มรูปถ่ายหรือฟิล์มภาพยนตร์(๑๒.๑๐) การเคลือบ ชุบวัตถุด้วยพลาสติก เซลลูลอยด์เบเกอร์ไลท์ หรือวัตถุที่คล้ายคลึง(๑๒.๑๑) การผลิตพลาสติก เซลลูลอยด์เบเกอร์ไลท์หรือวัตถุที่คล้ายคลึง(๑๒.๑๒) การผลิต หรือบรรจุสารเคมีดับเพลิง(๑๒.๑๓) การผลิตน้ำแข็งแห้ง(๑๒.๑๔) การผลิต สะสม ขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๒.๑๕) การผลิตเชลแล็กหรือสารเคลือบเงา(๑๒.๑๖) การผลิต การบรรจุ การสะสมการขนส่งสารกำจัดศัตรูพืช หรือพาหะนำโรค(๑๒.๑๗) การผลิต การบรรจุ การสะสมกาว(๑๓) กิจการอื่น ๆ(๑๓.๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๑๓.๒) การผลิต ซ่อมเครื่องอิเล็กทรอนิกส์เครื่องไฟฟ้า อุปกรณ์อิเล็กทรอนิกส์ อุปกรณ์ไฟฟ้า(๑๓.๓) การผลิตเทียน เทียนไข หรือวัตถุที่คล้ายคลึง(๑๓.๔) การพิมพ์แบบ พิมพ์เขียว หรือถ่ายเอกสาร(๑๓.๕) การสะสมวัตถุหรือสิ่งของที่ชำรุดใช้แล้วหรือเหลือใช้(๑๓.๖) การประกอบกิจการโกดังสินค้า(๑๓.๗) การล้างขวด ภาชนะหรือบรรจุภัณฑ์ที่ใช้แล้ว(๑๓.๘) การพิมพ์ เขียน พ่นสีหรือวิธีอื่นใดลงบนวัตถุที่มิใช่สิ่งทอ(๑๓.๙) การประกอบกิจการท่าเทียบเรือประมง สะพานปลาหรือแพปลา(๑๓.๑๐) การบรรจุหีบห่อสินค้าโดยใช้เครื่องจักร(๑๓.๑๑) การให้บริการควบคุมป้องกันและกำจัดแมลงหรือสัตว์พาหะนำโรค(๑๓.๑๒) การผลิตสิ่งของ เครื่องใช้หรือผลิตภัณฑ์จากยาง(๑๓.๑๓) การผลิต สะสม หรือขนส่งไบโอดีเซลและเอทานอลข้อ ๗ สถานประกอบกิจการที่ต้องมีการควบคุมตามข้อบัญญัตินี้ที่ตั้งอยู่ในเขตที่กฎหมายว่าด้วยการผังเมืองหรือกฎหมายว่าด้วยการควบคุมอาคารมีผลใช้บังคับ หรือสถานประกอบกิจการใดที่เข้าข่ายเป็นโรงงานหรือมีการประกอบกิจการเกี่ยวกับวัตถุอันตรายจะต้องปฏิบัติตามกฎหมายว่าด้วยการนั้นและกฎหมายอื่นที่เกี่ยวข้องด้วย แล้วแต่กรณีข้อ ๘ เมื่อพ้นกำหนดเก้าสิบวันนับตั้งแต่วันที่ข้อบัญญัตินี้มีผลใช้บังคับห้ามมิให้ผู้ใด ดำเนินกิจการตามประเภทที่ระบุไว้ในข้อ ๔ในเขตองค์การบริหารส่วนตำบลท่าสายลวด ในลักษณะที่เป็นการค้า เว้นแต่จะได้รับใบอนุญาตจากเจ้าพนักงานท้องถิ่นข้อ ๙ ผู้ใดประสงค์ที่จะประกอบกิจการที่เป็นอันตรายต่อสุขภาพซึ่งต้องควบคุมตามข้อบัญญัตินี้ ให้ยื่นคำขอรับใบอนุญาตตามแบบ กอ.๑ ต่อเจ้าพนักงานท้องถิ่นพร้อมหลักฐานต่าง ๆ ตามที่องค์การบริหารส่วนตำบลท่าสายลวดกำหนดข้อ ๑๐ ผู้ขอรับใบอนุญาตประกอบกิจการที่เป็นอันตรายต่อสุขภาพซึ่งต้องควบคุมตามข้อบัญญัตินี้ต้องปฏิบัติรวมทั้งจัดสถานที่สำหรับประกอบกิจการค้านั้นๆ ให้เป็นไปตามเงื่อนไขอันเกี่ยวด้วยสุขลักษณะ ดังต่อไปนี้๑๐.๑ สถานที่นั้นต้องตั้งอยู่ในทำเลที่จะมีรางระบายน้ำรับน้ำโสโครกได้อย่างเหมาะสมตามคำแนะนำของเจ้าพนักงานท้องถิ่น๑๐.๒ ต้องจัดทำรางระบายน้ำ หรือบ่อรับน้ำโสโครกด้วยวัตถุถาวรเรียบไม่ซึม ไม่รั่วระบายน้ำได้สะดวก๑๐.๓การระบายน้ำต้องไม่ให้เป็นที่เดือดร้อนแก่ผู้ใช้น้ำในทางน้ำสาธารณะหรือผู้อาศัยใกล้เคียง๑๐.๔ จัดให้มีระบบบำบัดน้ำเสีย ตามคำแนะนำของเจ้าพนักงานสาธารณสุข๑๐.๕เมื่อเจ้าพนักงานสาธารณสุขเห็นว่าสถานที่ใดสมควรจะต้องทำพื้นด้วยวัตถุถาวรเพื่อป้องกันมิให้น้ำซึม รั่วไหลหรือขังอยู่ได้หรือเห็นว่าควรมีบ่อพักน้ำโสโครกหรือการกำจัดน้ำโสโครก ไขมันให้ถูกต้องหลักสุขาภิบาลหรือต้องมีเครื่องระบายน้ำเครื่องป้องกันกลิ่น ไอเสียความกระเทือน ฝุ่น ละออง เขม่า เถ้า หรือสิ่งอื่นใดอันอาจเป็นเหตุรำคาญแก่ผู้ที่อยู่ข้างเคียง ข้อกำหนดดังกล่าวผู้ขอรับใบอนุญาตต้องปฏิบัติให้เป็นไปตามคำแนะนำของเจ้าพนักงานสาธารณสุข๑๐.๖ ต้องให้มีแสงสว่าง และการระบายอากาศเพียงพอและต้องจัดสถานที่มิให้เป็น ที่อยู่อาศัยของสัตว์นำโรค๑๐.๗ ต้องจัดให้มีน้ำสะอาดเพียงพอแก่กิจการนั้น ๆ๑๐.๘ ต้องมีที่รองรับมูลฝอยและสิ่งปฏิกูลอันได้สุขลักษณะจำนวนเพียงพอ๑๐.๙ ต้องจัดให้มีส้วมอันได้สุขลักษณะ จำนวนเพียงพอกับจำนวนคนที่ทำการอยู่ในสถานที่นั้น และต้องตั้งอยู่ในทำเลที่เหมาะสมรวมทั้งการกำจัดสิ่งปฏิกูลด้วยวิธีที่ถูกต้องตามหลักสุขาภิบาลตามคำแนะนำของเจ้าพนักงานสาธารณสุข๑๐.๑๐ สถานที่เลี้ยงสัตว์ที่ขัง และที่ปล่อยสัตว์กว้างขวางเพียงพอและต้องจัด ให้ได้สุขลักษณะ๑๐.๑๑ สถานที่เกี่ยวกับการตากหรือผึ่งสินค้าต้องมีที่สำหรับตากหรือผึ่งสินค้า ตามที่เจ้าพนักงานสาธารณสุขเห็นชอบ๑๐.๑๒ ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุข และคำสั่งเจ้าพนักงานท้องถิ่นรวมทั้งระเบียบข้อบังคับและประกาศขององค์การบริหาร ส่วนตำบลท่าสายลวดข้อ ๑๑ เมื่อเจ้าพนักงานท้องถิ่นได้พิจารณาแล้วเห็นว่า ผู้ขอใบอนุญาตได้ปฏิบัติการครบถ้วนและการอนุญาตนั้นไม่เป็นเหตุกระทบกระเทือนต่อสุขภาพอนามัยของประชาชนก็ให้ออกใบอนุญาตให้ตามแบบกอ. ๒ข้อ ๑๒ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวัน นับตั้งแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๑๓ ผู้รับใบอนุญาตให้ประกอบกิจการค้าซึ่งกำหนดให้ควบคุมตามข้อบัญญัตินี้จะต้องปฏิบัติตามเงื่อนไขอันเกี่ยวด้วยสุขลักษณะดังต่อไปนี้๑๓.๑ ต้องรักษาเครื่องมือเครื่องใช้ในการประกอบการค้าทุกอย่างให้สะอาดอยู่เสมอถ้าวัตถุแห่งการค้านั้นจักใช้เป็นอาหารต้องป้องกันวัตถุนั้น ให้พ้นจากฝุ่นละอองและสัตว์พาหะนำโรค๑๓.๒ ต้องมีการดูแลรักษาความสะอาดที่รองรับขยะมูลฝอยและสิ่งปฏิกูลไม่ให้เป็นที่เพาะพันธุ์แมลงและสัตว์พาหนะนำโรคได้และต้องมีการกำจัดมูลฝอยและสิ่งปฏิกูลให้ถูกต้องด้วยสุขลักษณะ๑๓.๓ ถ้าจะเปลี่ยนแปลง แก้ไข หรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน๑๓.๔ ต้องยอมให้เจ้าพนักงานท้องถิ่น หรือเจ้าพนักงานสาธารณสุขหรือผู้ที่ได้รับแต่งตั้งจากเจ้าพนักงานท้องถิ่น เข้าตรวจสถานที่ เครื่องมือเครื่องใช้ ตลอดจนวิธีประกอบการค้านั้นได้ในเวลาอันสมควรเมื่อได้รับแจ้งความประสงค์ให้ทราบแล้ว๑๓.๕ ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบ ข้อบังคับ และประกาศขององค์การบริหารส่วนตำบลท่าสายลวดข้อ ๑๔ ให้เจ้าพนักงานท้องถิ่นมีอำนาจกำหนดเงื่อนไขโดยเฉพาะระบุไว้ในใบอนุญาตให้ผู้รับใบอนุญาตปฏิบัติ เพื่อป้องกันอันตรายต่อสุขภาพของสาธารณชนข้อ ๑๕ ให้เจ้าพนักงานท้องถิ่นเรียกเก็บค่าธรรมเนียมการออกใบอนุญาตให้ประกอบกิจการค้าซึ่งกำหนดให้ควบคุม ตามอัตราท้ายข้อบัญญัติองค์การบริหารส่วนตำบลท่าสายลวดใบอนุญาตฉบับหนึ่งให้ใช้สำหรับกิจการค้าประเภทเดียว และสำหรับสถานที่แห่งเดียว ถ้าประกอบกิจการค้าซึ่งกำหนดให้ควบคุมหลายประเภทในขณะและสถานที่เดียวกันให้เรียกเก็บค่าธรรมเนียมแยกประเภทข้อ ๑๖ ใบอนุญาตให้มีอายุหนึ่งปีนับตั้งแต่วันที่ออกใบอนุญาตและให้ใช้เพียงในเขตอำนาจขององค์การบริหารส่วนตำบลท่าสายลวดข้อ ๑๗ การต่ออายุใบอนุญาตจะต้องยื่นคำขอต่อเจ้าพนักงานท้องถิ่นตามแบบกอ. ๓ ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการต่อไปได้ จนกว่าเจ้าพนักงานท้องถิ่นจะสั่งไม่ต่ออายุใบอนุญาตหากมิได้ชำระค่าธรรมเนียมก่อนใบอนุญาตสิ้นอายุจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระข้อ ๑๘ เมื่อผู้รับใบอนุญาตไม่ประสงค์จะแก้ไขรายการในใบอนุญาตให้ยื่นคำร้องบอกเลิกกิจการต่อเจ้าพนักงานท้องถิ่นตามแบบ กอ. ๔ข้อ ๑๙ หากผู้รับใบอนุญาตประสงค์จะแก้ไขรายการในใบอนุญาต ให้ยื่นคำขอต่อเจ้าพนักงานท้องถิ่นตามแบบ กอ. ๔ข้อ ๒๐ ในกรณีที่ใบอนุญาตสูญหาย ถูกทำลายหรือชำรุด ในสาระที่สำคัญให้ผู้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นตามแบบ กอ.๔ภายในสิบห้าวันนับตั้งแต่วันที่ ได้ทราบถึงการสูญหาย ถูกทำลายหรือชำรุด ในสาระที่สำคัญแล้วแต่กรณีพร้อมหลักฐานดังต่อไปนี้๒๐.๑ เอกสารการแจ้งความต่อสถานีตำรวจ กรณีการสูญหายหรือถูกทำลาย๒๐.๒ ใบอนุญาตเดิม กรณีชำรุดในสาระสำคัญข้อ ๒๑ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการและเงื่อนไขดังนี้๒๑.๑ การออกใบแทนใบอนุญาตให้ใช้แบบ กอ. ๒ โดยประทับตราสีแดงคำว่าใบแทน กำกับไว้ด้วย และให้มีวัน เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายเจ้าพนักงานท้องถิ่น ในใบแทนและต้นขั้วใบแทน๒๑.๒ให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมนั้น๒๑.๓ บันทึกด้านหลังต้นขั้วใบอนุญาตเดิม ระบุสาเหตุการสูญหายถูกทำลาย หรือชำรุด ในสาระสำคัญของใบอนุญาตเดิม แล้วแต่กรณี และลง เล่มที่ เลขที่ปี ของใบแทนใบอนุญาตข้อ ๒๒ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการข้อ ๒๓ ให้ใช้แบบพิมพ์ต่างๆ ตามที่กำหนดไว้ท้ายข้อบัญญัตินี้ ดังต่อไปนี้๒๓.๑คำขอรับใบอนุญาตประกอบกิจการที่เป็นอันตรายต่อสุขภาพให้ใช้แบบ กอ. ๑๒๓.๒ ใบอนุญาตประกอบกิจการที่เป็นอันตรายต่อสุขภาพให้ใช้แบบ กอ. ๒๒๓.๓ คำขอต่ออายุใบอนุญาตประกอบกิจการที่เป็นอันตรายต่อสุขภาพให้ใช้แบบกอ. ๓๒๓.๔ คำขออนุญาตต่าง ๆ ให้ใช้แบบ กอ. ๔ข้อ ๒๔ ผู้รับใบอนุญาตให้ประกอบกิจการค้าซึ่งกำหนดให้ควบคุมตามข้อบัญญัตินี้ไม่ปฏิบัติหรือปฏิบัติไม่ถูกต้องตามข้อบัญญัตินี้หรือเงื่อนไขโดยเฉพาะที่ระบุไว้ในใบอนุญาตนั้น เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรครั้งละไม่เกินสิบห้าวันกรณีที่ถูกสั่งพักใช้ใบอนุญาตมาแล้วสองครั้งและมีเหตุผลที่จะต้องถูกสั่งพักใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตเสียก็ได้ข้อ ๒๕ ผู้ใดฝ่าฝืนข้อ๖ ต้องระวางโทษตามมาตรา ๗๐ แห่งพระราชบัญญัติการสาธารณสุข พ.ศ. ๒๕๓๕ข้อ ๒๖ ผู้ใดฝ่าฝืนข้อ๘ ต้องระวางโทษตามมาตรา ๗๖ วรรคหนึ่งแห่งพระราชบัญญัติ การสาธารณสุข พ.ศ. ๒๕๓๕ข้อ ๒๗ ผู้ใดฝ่าฝืนข้อ๑๑ ต้องระวางโทษตามมาตรา ๗๓ แห่งพระราชบัญญัติการสาธารณสุข พ.ศ. ๒๕๓๕ข้อ ๒๘ ผู้ใดฝ่าฝืนข้อ๒๐ หรือข้อ ๒๒ ต้องระวางโทษตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ข้อ ๒๙ ผู้รับใบอนุญาตผู้ใดดำเนินกิจการในระหว่างถูกสั่งพักใช้ใบอนุญาตตามข้อ๒๔ ต้องระวางโทษตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕ข้อ ๓๐ บรรดาใบอนุญาตการค้าซึ่งเป็นที่รังเกียจหรืออาจเป็นอันตรายต่อสุขภาพที่ได้ออกก่อนวันใช้ข้อบัญญัตินี้ ให้คงใช้ต่อไปจนสิ้นอายุใบอนุญาตนั้นข้อ ๓๑ ให้นายกองค์การบริหารส่วนตำบลท่าสายลวดเป็นผู้มีหน้าที่รักษาการให้เป็นไปตามข้อบัญญัตินี้ และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๖ พฤศจิกายน พ.ศ. ๒๕๕๙พนม แสงแปงนายกองค์การบริหารส่วนตำบลท่าสายลวด[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลท่าสายลวดเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๖๐๒. แบบคำขอรับใบอนุญาต (แบบกอ. ๑)๓. ใบอนุญาตประกอบกิจการที่เป็นอันตรายต่อสุขภาพ(แบบ กอ. ๒)๔. แบบคำขอต่ออายุใบอนุญาต (แบบ กอ. ๓)๕. แบบคำขอหนังสือรับรองการแจ้ง(แบบ กอ. ๔)(ดูข้อมูลจากภาพกฎหมาย)ปวันวิทย์/จัดทำ๒๐สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๑ ง/หน้า ๒๔/๘มิถุนายน ๒๕๖๑